VS00055194
Datum: 2015-12-14T01:00:00.000+01:00
datum_sodbe_i_stopnje: 2021-02-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice - izguba okončin in drugih organov in njihove posledice
fischer: izredno hudi primeri
odskodnina: 165.000,00 eur
opombe: II DoR 624/2021: Predlog za dopustitev revizije tožeče stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 65 do 70 let

Upokojenka, stara 67 let.

## Škodni dogodek

Prometna nesreča - oškodovanko je kot peško podrlo motorno vozilo.

## Poškodba

Brutalna politravma:

    obojestranska amputacija nog, levo podkolensko, desno nadkolensko, napravljeni sta ji bili protezi, ki ju lahko nosi in z njima napravi okoli 20 m po urejenem terenu (stanovanju) z oporama, sicer je mobilna z invalidskim vozičkom, v katerem preživi večino dneva; pri vsakodnevni oskrbi potrebuje pomoč

    dvojni zlom nadlahtnice in zlom podlakti leve roke; zlomi so se zacelili v dobrem položaju in z razmeroma dobrim funkcionalnim rezultatom z omejeno gibljivostjo rame, komolca in podlakti lažje stopnje

    poškodbe glave s pretresom možganov, udarnino ter poškodovanim levim ušesom in lasiščem. Posledice teh poškodb so prečna amputacija zgornjega centimetra levega uhlja, brazgotina v lasišču nad njim ter okrnjenost višjih živčnih funkcij (spomina, mišljenja, orientacije, razumevanja, računskih zmožnosti, učnih sposobnosti in govora, izražanja ter presoje). Kasneje se je pri tožnici razvila še blaga demenca.

## Telesne bolečine

55.000 - 21 mesecev različne stopnje bolečin (od hudih do lahkih), prvih 19 dni zelo hude bolečine, 10 tednov trajne bolečine srednje hude intenzitete z občasno hudimi bolečinami. 2 meseca trajne bolečine lahke intenzitete z občasno srednje hudimi in hudimi fantomskimi bolečinami. Do konca zdravljenja je trpela občasne bolečine in občasne fantomske bolečine srednje hude do hude intenzitete. V prihodnje bo čutila občasne lahke in srednje hude fantomske bolečine v krnih amputiranih nog. Občasne bolečine lahke intenzitete ob spremembi vremena ter po daljši, napornejši uporabi leve roke.

#### Hospitalizacija

92 dni v UKC Ljubljana, 124 dni v URI Soča zaradi utrpelih poškodb v nesreči in še 30 dni v URI Soča zaradi kapi in stanja po utrpelih poškodbah v nesreči

#### Nevšečnosti med zdravljenjem

Infuzije, ustavitev krvavitve z ligaturami, imobilizacija poškodovanih udov z opornicami, nato z zunanjimi fiksatorji na spodnje ude, Esmarhova preveza, laboratorijske preiskave, jemanje zdravil parenteralno (8 doz plazem, 7 doz krvi), CT preiskave celega telesa, CT preiskavi obeh spodnjih udov, UZ preiskavi trebuha, CT vratne hrbtenice, vsaj 50 x izpostavljenost RTG slikanju, intenzivna terapija 19 dni (sedirana in umetno ventilirana), večkratna nekretomija ran in menjava vakumskega sistema kritja defektov mehkih tkiv, večkrat tedensko prevezovanje ran, fiksacija zlomov z zunanjimi fiksatorji in notranjo fiksacijo, obojestranska amputacija spodnjih udov.

Ves čas zdravljenja je uporabljala invalidski voziček in hodulje za trening hoje s protezami. Večkrat zamenjana podkolenska in nadkolenska proteza in silikonski vložki za protezo.

V prihodnosti bo trpela neugodnosti zaradi občasnih menjav silikonskih vložkov, terapije otiščancev na izpostavljenih delih krnov, morebitne občasne fizioterapije zaradi vzdrževanja gibljivosti, mišične moči, protibolečinske terapije.

## Strah

10.000 - Tožnica je utrpela hud primarni strah ob dogodku. Glede na takratno stanje travmatsko nepopolne amputacije desne noge se strah ni umiril s prihodom reševalcev, temveč je prešel v strah za lastno življenje. Trpela je hud strah po trčenju in v času hospitalizacije do pričetka obravnave v URI Soča 16. 3. 2016. Med obravnavo v URI Soča jo je bilo strah poslabšanja zdravstvenega stanja in da bo trpela trajne posledice na zdravju. Strah v zmerno hudi intenziteti je trpela do zaključka zdravljenja 20. 5. 2016. Blagi sekundarni strah je trajno ostal pri tožnici.

## Zmanjšanje življenjske aktivnosti

85.000 - Duševne bolečine zaradi zmanjšanja funkcioniranja so velike intenzitete. Prišlo je do skupno velikega zmanjšanja ZŽA na področjih učenja in uporabe znanja, splošnih opravil in zahtev, sporazumevanja, gibanja, skrbi zase, življenja doma, medosebnih stikov in odnosov, najpomembnejših področjih življenja, življenja v skupnosti, družbi in državi. Tožnica se je po nesreči osebnostno spremenila. V okviru okrnjenosti višjih živčnih funkcij je pri tožnici prišlo do razvoja demenca.

## Skaženost

15.000 - Zaradi amputacije obeh nog in pooperativne brazgotine na roki se čuti skaženo, kar ji predstavlja hudo duševno stisko še sedaj.

---

ZOR člen 200